|  |  |  |
| --- | --- | --- |
| mali grb kolorni  **Република Србија**  **МИНИСТАРСТВО ПОЉОПРИВРЕДЕ,**  **ШУМАРСТВА И ВОДОПРИВРЕДЕ**  Број: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Датум: \_\_\_\_\_\_\_\_\_.2024. године  Немањина 22-26  Б е о г р а д |  |  |

***ПРЕДЛОГ ТЕКСТА УГОВОРА***

*Уговорне стране:*

**1. Република Србија - Министарство пољопривреде, шумарства и водопривреде**, Београд, Немањина 22-26, ПИБ 108508191, матични број: 17855140, које представља министар, др Александар Мартиновић (у даљем тексту: Наручилац),

***и***

**2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, са седиштем у\_\_\_\_\_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_\_\_\_\_\_ бр. \_\_\_\_\_\_, порески идентификациони број \_\_\_\_\_\_\_\_\_\_\_\_\_\_\_\_\_\_, матични број \_\_\_\_\_\_\_\_\_\_\_\_\_\_\_\_\_\_\_, текући рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ који се води код \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Добављач).**

**Остали учесници у заједничкој понуди:**

*(назив, седиште, адреса, матични број, ПИБ, тек. рачун, лице овлашћено за заступање)*

**1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Подизвођачи:**

*(назив, седиште, адреса, матични број, ПИБ, тек.рачун, лице овлашћено за заступање)*

**1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Уговорне стране сагласно констатују следеће чињенично и правно стање:*

**1.** У складу са чланом 27, став 1, тачка 1) Закона о јавним набавкама („Службени гласник РС“ број 91/2019 и 92/23) и одредбaма Директиве о ближем уређивању послова набавки број: 110-00-35/2023-02 од 28.03.2023. године и изменама ове директиве број: 110-00-35/1/2023-02 од 06.03.2024. године и број: 110-00-35/2/2023-02 од 01.07.2024. године, Наручилац је спровео поступак изузете набавке за доделу уговора о набавци радова, која је у Интерном плану изузетих набавки за 2024. годину предвиђена под редним бројем 62.

**2.** Документација о набавци, која садржи Позив за учешће у предметном поступку изузете набавке, Образац понуде са описом предмета набавке, Образац структуре цене који истовремено представља предмер и предрачун радова, Упутство за попуњавање Обрасца структуре цене и предлог текста уговора, је упућена путем електронске поште, на адресе\_\_\_\_привредна субјекта дана \_\_\_\_\_\_\_\_\_ 2024. године и истог дана објављена на интернет страници Наручиоца.

**3.** Добављач је доставио **самостално/заједничку/са подизвођачем** понуду број \_\_\_\_\_\_\_ од \_\_\_\_\_2024. године која у потпуности одговара спецификацији/опису предметa набавке и која не прелази износ процењене вредности набавке, a налази се у прилогу уговора и представља његов саставни део.

**4.** Лица која спроводе набавку су, дана \_\_\_\_\_\_.2024. године, сачинила Извештај о спроведеном поступку предметне изузете набавке број \_\_\_\_\_\_\_\_\_\_, којим су предложила закључење уговора са именованим добављачем, те се овај уговор закључује у складу са наведеним.

***Предмет уговора***

***Члан 1***

Предмет овог уговора je регулисање међусобних права и обавеза у вези са набавком радова - кречење канцеларија код Наручиоца као и у свему према понуди број \_\_\_\_\_\_ од \_\_\_\_\_.2024. године коју чине Образац понуде са описом предмета набавке и финансијском понудом и Образац структуре цене у коме су садржани предмер и предрачун, а која је саставни део овог уговора.

Предмет јавне набавке ближе је описан у Обрасцу понуде са описом предмета набавке и Обрасцу структуре цене.

***Цена***

***Члан 2***

Вредност уговора износи \_\_\_\_\_\_\_\_\_\_\_ динара без обрачунатог ПДВ-а.

***(биће преузето из понуде)***

Сходно чл.10, ст 2, тач 3) Закона о ПДВ-у, ("Сл. глaсник РС", бр. 84/2004, 86/2004 - испр., 61/2005, 61/2007, 93/2012, 108/2013, 6/2014 - усклaђeни дин. изн., 68/2014 - др. зaкoн, 142/2014, 5/2015 - усклaђeни дин. изн., 83/2015, 5/2016 - усклaђeни дин. изн., 108/2016, 7/2017 - усклaђeни дин. изн., 113/2017, 13/2018 - усклaђeни дин. изн., 30/2018, 4/2019 - усклaђeни дин. изн., 72/2019, 8/2020 - усклaђeни дин. изн., 153/2020 и 138/2022) порески дужник је примaлaц дoбaрa и услугa из oблaсти грaђeвинaрствa, oбвeзник ПДВ, oднoснo лицe из члaнa 9. стaв 1. oвoг зaкoнa, зa прoмeт извршeн oд стрaнe oбвeзникa ПДВ, aкo je врeднoст тoг прoмeтa вeћa oд 500.000 динaрa, бeз ПДВ.

ПДВ, обрачунат по стпопи од 20%, износи\_\_\_\_\_\_\_\_\_\_\_\_динара, тако да укупан трошак набавке износи \_\_\_\_\_\_\_\_\_динара. ***(попуњава наручилац)***

Јединичне цене наведене су у Обрасцу структуре цене и не могу се увећавати.

***Начин плаћања***

***Члан 3***

Плаћање се врши на основу рачуна, сачињеног и достављеног у складу са одредбама Закона о порезу на додату вредност, Зaкoна o eлeктрoнскoм фaктурисaњу ("Сл.глaсник РС", бр. [44/2021](https://pn2.propisi.net/Account/Login?skipAuto=True), [129/2021](https://pn2.propisi.net/Account/Login?skipAuto=True), [138/2022](https://pn2.propisi.net/Account/Login?skipAuto=True) и 92/2023) и осталих односних позитивнх прописа.

Плаћање може бити извршено сукцесивно, с тим да се прво плаћање може вршити након примопредаје радова у 15 канцеларија.

Услов за плаћање је потписивање Записника о примопредаји којим се утврђује степен и квалитет извршења у свему према овом уговору.

Плаћају се радови наведени у обострано потписаном Записнику о примопредаји.

Уколико се, у складу са овим уговором, потпише више Записника о примопредаји, плаћање је могуће вршити сукцесивно, након потписивања свакохг појединачног Записника о примопредаји.

КЈС овог наручиоца је 14840.

Рок за плаћање рачуна је највише 10 дана од дана доставе уредно сачињеног рачуна путем СЕФ-а.

Плаћање се врши на текући рачун који Добављач наведе у рачуну.

***Члан 4***

Средства за реализацију овог уговора су у целости обезбеђена су Законом о буџету Републике Србије за 2024. годину и финансијским планом Наручиоца.

Сва уговорена потраживања Добављача по основу овог уговора, Наручилац може исплатити само до износа расположивог на одговарајућим буџетским апропријацијама.

Наручилац задржава право да плаћање доспеле обавезе изврши у складу са могућностима извршења буџета, имајући у виду расположиве месечне квоте, а Добављач је сагласан да пружене услуге буду плаћене у складу са наведеним могућностима.

***Члан 5***

Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

***Права и обавезе уговорних страна***

***Члан 6***

Добављач се обавезује да радове изведе стручно и квалитетно, у свему према захтевима Наручиоца, а у складу са уговором и понудом, да исте по завршетку преда Наручиоцу радова, као и:

 - да, наредног дана од дана закључења уговора,  у договору са Наручиоцем изради План извршења у коме ће, поштујући наведени рок извршења, навести планирану динамику извршења по данима/канцеларијама;

- да за извођење предметних радова ангажује укупан број лица наведених у понуди;

- да се строго придржава мера заштите на раду, да обезбеди поштовање мера безбедности свих лица (извршилаца и службеника), тако да се Наручилац ослобађа свих одговорности у погледу примене прописа о безбедности, заштити животне средине, као и радно-правних прописа за време укупног трајања радова,  до записничке примопредаје радова;

- да обезбеди довољан број извршилаца и довољну кoличину пoтрeбнoг  материјала, опреме и алата за извршење предмета уговора;

- да омогући Наручиоцу сталну контролу извршења – количине, квалитета, броја извршилаца, поштовање плана рада и сл;

- да поступи по примедбама и захтевима Наручиоца датим у току извршења и да у том циљу, у зависности од конкретне ситуације, о свом трошку, изврши поправку или поновно извођење радова, замену материјала, отклони све евентуалне недостатке, а све у примереном року који одреди Наручилац, као и да убрза извођења радова када је очигледно да је својом кривицом запао у доцњу у односу на План извршења;

- да о свом трошку отклони сву штету трећим лицима, која настане за време и у вези са извођењем уговорених радова;

- да након завршетка радова уклони алат, материјал, заштиту за подове и столарију, евентуалне остатаке старе боје, глет масе и сл;

- да по завршеним радовима одмах обавести Наручиоца да је завршио радове и да је спреман за њихову примопредају.

***Члан 7***

Наручилац је обавезан:

- да активно учествује у изради Плана извршења и да се сагласи на исти;

- да уведе Добављача у посао и обезбеди му несметан прилаз месту извођења радова;

- да одреди једно или више лица које ће пратити извршење уговора, стављати примедбе и потписати Записник о примопредаји и о томе обавести Добављача;

- да активно учествује у решавању евентуалних непредвиђених проблема у току извршења и тако омогући Добављачу извођење веће количине радова у уговореном року;

- да благовремено и конкретно ставља примедбе на извршене радове;

- да врши квалитативну и квантитативну контролу извршених радова, у току извршења и по истеку рока извршења;

- изврши исплату изведених радова у складу са уговором.

Уколико Добављач не отклони недостатке у остављеном року, Наручилац задржава право да недостатке отклони преко трећег лица, а да износ на име трошка отклањања тих недостатака одбије од рачуна. Уколико то није могуће, Наручилац задржава право на регрес од Добављача.

Уколико Добављач изведе радове који нису наведени у понуди, без захтева Наручиоца, као и уколико изведе радове након истека уговора или финансијске реализације вредности уговора о којој је обавештен, Наручилац нема обавезу да исте плати.

***Примопредаја***

***Члан 8***

Примопредаја изведених радова врши се након извршења радова односно по истеку рока извршења.

О примопредаји се сачињава Записник о примопредаји у коме се констатује количина и квалитет радова који су у потпуности извршени у складу са уговором, при чему се таксативно наводе и бројеви канцеларија у којима су радови окончани и примљени.

Примопредаја изведених радова може се, уколико се обе уговорне стране сагласе, вршити два пута: након окончања радова у 15 канцеларија, уколико на те радове нема примедби, као и по истеку рока извршења.

Уколико, након истека рока извршења, не буду примљени сви извршени радови, у Записнику о примопредаји неће бити наведени радови на које Наручилац има примедбе. О таквим радовима може се сачинити посебан извештај.

***Место извршења***

***Члан 9***

  Место извршења радова је Београд, Немањина 22-26.

Добављач је обавезан да, непосредно по потписивању уговора, достави списак свих извршилаца који ће обављати предметне послове, и попуни, потпише и достави упитнике које ће му Наручилац доставити,  као и списак возила  која ће користити приликом доставе материјала и алата, све у циљу безбедносне провере од стране надлежне службе Министарства унутрашњих послова Републике Србије.

Предметне послове могу обављати искључиво извршиоци који су прошли безбедносну проверу.

***Рок извршења***

***Члан 10***

Рок извршења је 3. дeцeмбaр 2024.гoдинe, осим у случају из става 8 овог члана, када је рок 5. децембар 2024. године.

Наручилац планира да све наведене канцеларије буду окречене у складу са захтевима из документације о набавци до наведеног датума.

Оптимални обим набавке количина у периоду од закључења уговора до наведеног рока извршења биће утврђен Планом извршења.

Уколико, до наведеног рока извршења, добављач не оконча све радове у свим наведеним канцеларијама, рок извршења по правилу неће бити продужаван, а Добављач је обавезан да последњег дана рока очисти све канцеларије, изнесе сав алат, преостали материјал и осталу опрему коју је донео у циљу извршења.

Најкасније првог дана након дана истека рока, представници Наручиоца и Добављача ће писаним путем констатовати степен и квалитет извршења и сачинити Записник о примопредаји у коме ће навести радове који су извршени у потпуности у складу са уговором.

Добављач ће рачун доставити по основу обострано потписаног Записника о примопредаји и то тако што ће фактурисати искључиво радове наведене у Записнику о извршењу.

Уколико постоји неслагање у погледу обима радова изведених у складу са уговором, уговорне стране ће у Записнику о примопредаји констатовати неспорну количину изведених радова, коју Добављач одмах фактурише.

Изузетно, уколико су примедбе Наручиоца мањег обима, те исте могу бити отклоњене у року од 2 календарска дана, могуће је продужење рока важења уговора за наредна два дана, без потписивања посебног анекса уговора. Уколико Добављач отклони примедбе у наведеном року, потписаће се још један Записник о примопредаји, на основу кога ће Добављач испоставити рачун за радове наведене у том записнику.

Уколико, у случају из претходног става, прмедбе не буду отклоњене на захтевани начин, радови неће бити примљени, односно неће се сачињавати још један у Записник о примопредаји. Такви радови неће бити плаћени, а о њима се може сачинити посебан извештај.

***Члан 11***

Уколико Добављач касни са извршењем у односу на План извршења из разлога који се не могу сматрати објективним, дужан је да плати Наручиоцу казну од 0,5% од уговорене цене, за сваки дан закашњења.

У случају из става 1. овог члана, Наручилац је овлашћен да сам изврши умањење цене на основу уговорне казне, уколико то Добављач није учинио у достављеном рачуну.

***Вишкови и мањкови радова***

***Члан 12***

Уколико се, у току извршења уговора,  током извођења радова који су предмет овог уговора, појави потреба за извођењем вишкова радова на појединим позицијама (због грешке у предмеру радова или грешке у техничкој документацији или погрешно извршене процене), Добављач је дужан да застане са том врстом радова, обавести Наручиоца и прибави његову сагласност.

Евентуални вишкови радова, изведени на основу овог уговора, не представљају основ за обавезну измену уговора, а плаћање тих радова врши се на основу сагласности Наручиоца и потврде лица задуженог за праћење реализације уговора, која се даје потписивањен интерног акта Наручиоца – налога за плаћање.

***Додатни радови***

***Члан 13***

У случају да се појави потреба за извођењем додатних радова који нису укључени у првобитни предмер и предрачун радова, Добављач је дужан да застане са извођем радова и обавести Наручиоца.

Додатни радови изведени без сагласности Наручиоца и писане измене уговора неће бити плаћени.

***Непредвиђени радови***

***Члан 14***

Добављач може и без претходне сагласности Наручиоца извести хитне непредвиђене радове, уколико је њихово извођење нужно за спречавање штете, а изазвани су појавом воде (киша) или другим ванредним и неочекиваним догађајима, који се нису могли унапред предвидети.

У случају  извођења непредвиђених радова, наручилац ће дозволити и промену цене, до износа трошкова који су настали због извођења тих радова, под условом да вредност тих трошкова и укупна вредност уговора без ПДВ-а мора бити мања од 3.000.000 динара.

***Комуникација***

***Члан 15***

Целокупна комуникација уговорних страна у вези примене одредби овог уговора вршиће се преко контакт особа, електронском поштом, редовном поштом или личном доставом, на адресе односно бројеве телефона контакт особа које ће уговорне стране разменити приликом потписивања уговора.

Комуникација између лица за праћење реализације уговора које одреди Наручилац и представника Добављача може се вршити телефоном и лично, с тим да је о свакој таквој битној комуникацији потребно сачинити службену белешку.

Уговорне стране су дужне да, без одлагања, писаним путем једна другу обавесте о евентуалној промени контакт особе и/или учесника у релизацији овог уговора, електронске адресе контакт особа и/или броја контакт телефона.

***Средство финансијског обезбеђења***

***Члан 16***

Добављач је обавезан да, најкасније у року од 5 (пет) радних дана од дана обостраног потписивања уговора, на име средства финансијског обезбеђења **за добро извршење посла**, преда Наручиоцу

- **једну бланко сопствену меницу** – без жираната, са клаузулом „без протеста“ и „по виђењу“, потписану и оверену у складу са картоном депонованих потписа и евидентирану у регистру меница и овлашћења који води Народна банка Србије, с тим да потпис не сме прећи бели руб (маргину) меничног бланкета;

- **менично писмо** којимдобављач неопозиво и безусловно овлашћује Наручиоца да испуни наведену меницу уписивањем места и датума издавања менице, датума доспећа, укупног износа меничне своте а по потреби и других небитних меничних елемената, што значи да се добављач као менични дужник безусловно и неопозиво одриче права приговора на начин испуњавања менице, те да овлашћује Наручиоца као меничног повериоца да без протеста и вансудски изврши наплату потраживања по основу овог споразума са рачуна Добављача;

-**оверену копију картона депонованих потписа** који је издат од стране пословне банке коју добављач наводи у меничном овлашћењу - на којој се јасно виде депоновани потписи, печат фирме понуђача и печат банке са датумом овере којом банка код које је отворен рачун и која је наведена у меничном писму – овлашћењу потврђује важење картона депонованих потписа.

Меница и менично овлашћење се обавезно оверавају печатом, уколико Добављач користи печат.

Меница и менично овлашћење морају бити потписани од стране истог лица - овлашћеног за располагање средствима на рачунуима Добављача.

Број рачуна на меничном овлашћењу и картону депонованог потписа морају бити исти.

У случају промене лица овлашћеног за заступање, менично овлашћење остаје на снази.

Вредност средства обезбеђења за добро извршење посла утврђује се у износу који одговара висини од 10% од укупне вредности уговора без обрачунатог пореза на додату вредност.

Средство обезбеђења за добро извршење посла траје 10 (десет) дана дуже од дана истека рока на који је уговор закључен.

Након истека важења средства обезбеђења, Наручилац се обавезује да Добављачу врати издато средства обезбеђења, на његов писани захтев. Уколико Добављач захева да му се средство обезбеђења врати редовном поштом, меница ће пре слања на захтевани начин бити поништена.

***Члан 17***

Уколико предмет уговора не буде извршен у свему према одредбама овог уговора, Наручилац ће активирати достављено средство обезбеђења за добро извршење посла.

Активирање средства обезбеђења не искључује право Наручиоца на потпуну накнаду штете.

***Завршне одредбе***

***Члан 18***

Потписивањем овог уговора, Добављач потврђује:

- да је упознат са предметом уговорa и свим условима извршења, те да ће их извести са пажњом доброг привредника;

-да је у потпуности упознат са свим условима под којима ће извести радове и да је те услове прихватио такве какви јесу, па из тих разлога не може тражити никакве промене уговора;

- да је кадровски и технички потпуно оспособљен за обављање предметних радова.

***Члан 19***

Уговор се закључује даном потписивања од стране овлашћених лица.

У тренутку потписивања овог уговора, у току је прибављање сагласности Министарства финансија за преузимање обавеза на терет буџета РС у износу који је већи од 2.000.000 динара. До прибављања те сагласности, Наручилац ће дозволити извођење радова чија вредност не прелази 1.666.000 динара без ПДВ-а. Уколико Наручилац не прибави предметну сагласност, укупна вредност уговора износиће максимално 1.666.000 динара без ПДВ-а, а након достизања наведеног износа уговор престаје да важи.

***Члан 20***

За све што није предвиђено овим уговором, примењиваће се одредбе Закона о облигационим односима и осталих релевантних закона који регулишу предмет набавке, у делу у коме нису супротне императивним одредбама закона и подзаконских прописа којима се уређују буџет и буџетско пословање.

***Члан 21***

Измене и допуне овог уговора важе само када се дају у писаној форми и уз обострану сагласност уговорних страна.

***Члан 22***

Уговорне стране су сагласне да се уговор може раскинути споразумом уговорних страна у писаном облику, са отказним роком од 15 дана од дана потписивања споразума.

Уговорне стране су сагласне да до раскида овог уговора може доћи ако уговорне стране не извршавају своје обавезе у роковима и на начин предвиђен уговором.

У случају када Наручилац установи да квалитет предметног посла одступа од траженог, односно понуђеног квалитета из понуде Добављача, Наручилац је обавезан да писаним путем позове Добављача да у најкраћем року отклони уочене недостатке. Свака од уговорних страна може једнострано раскинути уговор под условом да друга страна и по протеку рока из писане опомене не отклони уочене недостатке.

У случају из претходног става, уговорна страна која је доставила опомену писаним путем обавештава другу уговорну страну да су се стекли услови за раскид овог уговора, услед чега сматра овај уговор раскинутим.

У случају једностраног раскида уговора или неоснованог одустанка, страна која је скривила раскид дужна је да другој уговорној страни надокнади штету.

Наручилац је посебно овлашћен да једнострано откаже овај уговор уколико из било којих разлога дође до смањења буџетских средства расположивих за предметне намене у тренутку закључења овог уговора, без права Добављача на накнаду штете.

***Члан 23***

Све евентуалне спорове, уговорне стране решаваће споразумно, тумачењем одредби уговора, захтева Наручиоца из конкурсне документације и садржаја изјава и других доказа које је Добављач доставио уз своју понуду.

Уколико уговорне стране не постигну споразумно решење, спор ће изнети пред стварно надлежан суд у Београду.

***Члан 24***

Саставни делови уговора су:

- Понуда Добављача број \_\_\_\_\_\_\_\_\_\_\_\_ од \_ 2024. године, коју чине Опис предмета набавке и образац финансијске понуде;

- Образац структуре цене у коме је садржан предмер и предрачун.

***Члан 25***

Уговор је сачињен у 4 (четири) истоветна примерка, од којих по 2 (два) за сваку уговорну страну.